ddrg/super_eurlex huggingface dataset:
Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 2262/84 για την λήψη ειδικών μέτρων στον τομέα του ελαιόλαδου (98/C 384/09) COM(1998) 631 τελικό - 98/0308(CNS)

(Υποβλήθηκε από την Επιτροπή στις 6 Νοεμβρίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

την γνώμη του Ευρωπαϊκού Κοινοβουλίου,

Εκτιμώντας:

ότι σύμφωνα με το άρθρο 1, παράγραφος 5 του κανονισμού (ΕΟΚ) αριθ. 2262/84 (1), όπως τροποποιήθηκε τελευταία από τον κανονισμό (ΕΚ) αριθ. 2599/97 (2) το Συμβούλιο αποφασίζοντας με ειδική πλειοψηφία επί προτάσεως της Επιτροπής, θεσπίζει, πριν από την 1η Ιανουαρίου 1999, τη μέθοδο χρηματοδοτήσεως των πραγματικών δαπανών των οργανισμών από την περίοδο εμπορίας 1999/2000 7

ότι από την περίοδο εμπορίας 1998/99 αποφασίστηκε τριετής μεταβατική περίοδος σε σχέση με την μεταρρύθμιση της κοινής οργάνωσης αγοράς στον τομέα του ελαιόλαδου 7 ότι οι εργασίες που συνήθως ανατίθενται στους οργανισμούς πρέπει να πραγματοποιηθούν κατά τη διάρκεια της μεταβατικής περιόδου, καθώς επίσης και κατά τη διάρκεια της πρώτης περιόδου εμπορίας που ακολουθεί την εν λόγω περίοδο 7 ότι, κατά συνέπεια, πρέπει να προβλεφθεί κοινοτική συμμετοχή στις δαπάνες των οργανισμών για την περίοδο αυτή ώστε να διασφαλισθεί η πραγματική και κανονική λειτουργία τους στο πλαίσιο της διοικητικής αυτονομίας που προβλέπεται από τον κανονισμό (ΕΟΚ) αριθ. 2262/84,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 παράγραφος 5 του κανονισμού (ΕΟΚ) αριθ. 2262/84 τα δύο τελευταία εδάφια αντικαθίστανται από το εξής κείμενο:

«Οι πραγματικές δαπάνες των οργανισμών για περίοδο τριών ετών αρχής γενομένης από την περίοδο εμπορίας 1999/2000, καλύπτονται από το γενικό προϋπολογισμό των Κοινοτήτων σε ποσοστό 50 %.

Πριν από την 1η Οκτωβρίου 2001, η Επιτροπή εξετάζει την ανάγκη διατήρησης της κοινοτικής συμμετοχής στις δαπάνες των οργανισμών και, ενδεχομένως, υποβάλει πρόταση στο Συμβούλιο. Το Συμβούλιο, σύμφωνα με την διαδικασία που προβλέπεται στο άρθρο 43, παράγραφος 2 της Συνθήκης αποφασίζει πριν από την 1η Ιανουαρίου 2002, την ενδεχόμενη χρηματοδότηση των εν λόγω δαπανών.»

Άρθρο 2

Ο παρών κανονισμός αρχίζει να ισχύει την έβδομη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ L 208 της 3.8.1984, σ. 12.

(2) ΕΕ L 351 της 23.12.1997, σ. 17.
Πρόταση απόφασης του Ευρωπαϊκού Κοινοβουλίου και του Συμβουλίου περί της τροποποίησης της απόφασης αριθ. 719/96/ΕΚ για τη θέσπιση προγράμματος στήριξης των καλλιτεχνικών και πολιτιστικών δραστηριοτήτων με ευρωπαϊκή διάσταση (πρόγραμμα Καλειδοσκόπιο) (98/C 319/06) (Κείμενο που παρουσιάζει ενδιαφέρον για τον ΕΟΧ) COM(1998) 539 τελικό - 98/0283(COD)

(Υποβληθείσα από την Επιτροπή στις 24 Σεπτεμβρίου 1998)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 128,

τη πρόταση της Επιτροπής,

τη γνώμη της Επιτροπής των περιφερειών,

Αποφασίζοντας με τη διαδικασία του άρθρου 189 β της συνθήκης,

Εκτιμώντας:

(1) ότι με την απόφαση αριθ. 719/96/ΕΚ του Ευρωπαϊκού Κοινοβουλίου και του Συμβουλίου θεσπίζεται πρόγραμμα στήριξης των καλλιτεχνικών και πολιτιστικών δραστηριοτήτων με ευρωπαϊκή διάσταση (πρόγραμμα Καλειδοσκόπιο) για την περίοδο από 1ης Ιανουαρίου 1996 έως 31 Δεκεμβρίου 1998 7

(2) ότι το άρθρο 8 τρίτο εδάφιο της εν λόγω απόφασης προβλέπει ότι θα ληφθεί κάθε ενδεδειγμένο μέτρο για να αποφευχθεί η διακοπή του προγράμματος 7

(3) ότι η Επιτροπή υπέβαλε στις 28 Μαΐου στου Ευρωπαϊκό Κοινοβούλιο και το Συμβούλιο πρόταση απόφασης περί θεσπίσεως ενιαίου μέσου χρηματοδότησης και προγραμματισμού για την πολιτιστική συνεργασία για την περίοδο από 1ης Ιανουαρίου 2000 έως 31 Δεκεμβρίου 2004 7

(4) ότι, εν αναμονή της θέσπισης της εν λόγω πρότασης, είναι αναγκαίο να εξασφαλιστεί η συνέχιση της πολιτιστικής δράσης της Ευρωπαϊκής Κοινότητας στους τομείς που καλύπτονται από το πρόγραμμα Καλειδοσκόπιο,

ΑΠΟΦΑΣΙΖΟΥΝ:

Άρθρο 1

Η απόφαση αριθ. 719/96/ΕΚ τροποποιείται ως εξής:

1. Στο άρθρο 1, η ημερομηνία «31 Δεκεμβρίου 1998» αντικαθίσταται από την ημερομηνία «31 Δεκεμβρίου 1999».

2. Στο άρθρο 6, το ποσό «26,5 εκατομμύρια Ecu» αντικαθίσταται από το ποσό «34,4 εκατομμύρια ευρώ».

Άρθρο 2

Η παρούσα απόφαση αρχίζει να ισχύει την 1η Ιανουαρίου 1999.
Πρόταση οδηγίας του Ευρωπαϊκού Κοινοβουλίου και του Συμβουλίου για τροποποίηση της οδηγίας 77/780/ΕΟΚ για το συντονισμό των νομοθετικών, κανονιστικών και διοικητικών διατάξεων που αφορούν την ανάληψη και την άσκηση δραστηριότητας πιστωτικού ιδρύματος (98/C 317/07) COM(1998) 461 τελικό - 98/0253(COD)

(Υποβλήθηκε από την Επιτροπή στις 21 Σεπτεμβρίου 1998)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως την πρώτη και την τρίτη φράση του άρθρου 57 παράγραφος 2,

την πρόταση της Επιτροπής,

Έχοντας υπόψη τη γνώμη της Οικονομικής και Κοινωνικής Επιτροπής,

Ενεργώντας σύμφωνα με τη διαδικασία του άρθρου 189 Β της συνθήκης,

Εκτιμώντας:

ότι σύμφωνα με τους στόχους της συνθήκης, είναι επιθυμητό να εξασφαλιστεί η αρμονική ανάπτυξη των δραστηριοτήτων των πιστωτικών ιδρυμάτων σε όλη την Κοινότητα, ιδίως όσον αφορά την έκδοση ηλεκτρονικού χρήματος 7

ότι ορισμένες επιχειρήσεις περιορίζουν τη δραστηριότητά τους κυρίως στην έκδοση ηλεκτρονικού χρήματος 7 ότι για να αποφευχθεί κάθε στρέβλωση του ανταγωνισμού μεταξύ εκδοτών ηλεκτρονικού χρήματος, είναι επιθυμητό να υπαχθούν οι επιχειρήσεις αυτές στο πεδίο της οδηγίας 77/780/ΕΟΚ του Συμβουλίου (1), όπως τροποποιήθηκε τελευταία από τις οδηγίες 96/13/ΕΚ (2) και 89/646/ΕΟΚ (3) του Συμβουλίου, με τη θέσπιση ειδικών διατάξεων για να ληφθούν υπόψη τα ιδιαίτερα χαρακτηριστικά τους 7

ότι είναι κατά συνέπεια σκόπιμο να επεκταθεί στις επιχειρήσεις αυτές ο ορισμός των πιστωτικών ιδρυμάτων που προβλέπεται στο άρθρο 1 της οδηγίας 77/780/ΕΟΚ 7

ότι η οδηγία 98/. . ./ΕΚ του Ευρωπαϊκού Κοινοβουλίου και του Συμβουλίου, με την οποία συντονίζονται και εναρμονίζονται οι ειδικές διατάξεις που διέπουν την ανάληψη και την άσκηση της δραστηριότητας αυτών των επιχειρήσεων και την προληπτική εποπτεία τους, ορίζει τις επιχειρήσεις αυτές ως επιχειρήσεις ηλεκτρονικού χρήματος,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το άρθρο 1 πρώτη περίπτωση της οδηγίας 77/780/ΕΟΚ αντικαθίσταται από το ακόλουθο κείμενο:

«- "πιστωτικό ίδρυμα":

α) επιχείρηση της οποίας η δραστηριότητα συνίσταται στο να δέχεται καταθέσεις από το κοινό ή άλλα επιστρεπτέα κεφάλαια και να χορηγεί πιστώσεις για λογαριασμό της 7 ή

β) επιχείρηση ηλεκτρονικού χρήματος κατά την έννοια της οδηγίας 98/. . ./ΕΚ του Ευρωπαϊκού Κοινοβουλίου και του Συμβουλίου.»

Άρθρο 2

Τα κράτη μέλη θεσπίζουν τα μέτρα που είναι αναγκαία για να συμμορφωθούν με την παρούσα οδηγία το ταχύτερο δυνατό μετά τη δημοσίευσή της στην Επίσημη Εφημερίδα. Ενημερώνουν σχετικά την Επιτροπή.

Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

Άρθρο 3

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

(1) ΕΕ L 322 της 17.12.1977, σ. 30.

(2) ΕΕ L 66 της 16.3.1996, σ. 15.

(3) ΕΕ L 386 της 30.12.1989, σ. 1.
Πρόταση απόφασης του Συμβουλίου σχετικά με τη θέση της Ευρωπαϊκής Κοινότητας επί του σχεδίου κανονισμού της Οικονομικής Επιτροπής των Ηνωμένων Εθνών για την Ευρώπη περί ομοιόμορφων προδιαγραφών σχετικά με την έγκριση τύπου βυτιοφόρων οχημάτων των κατηγοριών Ν και Ο όσον αφορά την ευστάθεια έναντι ανατροπής (98/C 374/06) (Κείμενο που παρουσιάζει ενδιαφέρον για τον ΕΟΧ) COM(1998) 564 τελικό - 98/0292/AVC)

(Υποβλήθηκε από την Επιτροπή στις 14 Οκτωβρίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πρόταση της Επιτροπής,

τη σύμφωνη γνώμη του Ευρωπαϊκού Κοινοβουλίου,

την απόφαση 97/836/ΕΚ του Συμβουλίου της 27ης Νοεμβρίου 1997 ενόψει της προσχωρήσεως της Ευρωπαϊκής Κοινότητας στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές (1), και ιδίως το άρθρο 4 παράγραφος 2, δεύτερη περίπτωση της απόφασης 7

Εκτιμώντας:

(1) ότι όποτε ένα σχέδιο κανονισμού της Οικονομικής Επιτροπής των Ηνωμένων Εθνών για την Ευρώπη, προς επισύναψη στην αναθεωρημένη συμφωνία του 1958, κατατίθεται προς ψήφιση από τη διοικούσα επιτροπή που έχει συγκροτηθεί κατ' εφαρμογή των διατάξεων του άρθρου 1 παράγραφος 2 της εν λόγω συμφωνίας, το σχέδιο αυτό οφείλει να έχει εγκριθεί από το Συμβούλιο προτού η Κοινότητα ψηφίσει υπέρ της υιοθέτησης ενός τέτοιου σχεδίου κανονισμού 7

(2) ότι με το σχέδιο κανονισμού περί ομοιόμορφων προδιαγραφών σχετικά με την έγκριση τύπου βυτιοφόρων οχημάτων των κατηγοριών Ν και Ο όσον αφορά την ευστάθεια έναντι ανατροπής θα αρθούν τα τεχνικά εμπόδια στην εμπορία μηχανοκινήτων οχημάτων μεταξύ των συμβαλλομένων μερών όσον αφορά την ευστάθεια έναντι ανατροπής των βυτιοφόρων οχημάτων των κατηγοριών Ν και Ο 7 ότι οι ομοιόμορφες προδιαγραφές του εν λόγω κανονισμού εξασφαλίζουν υψηλό βαθμό ασφάλειας και προστασίας του περιβάλλοντος 7

(3) ότι ο εν λόγω κανονισμός θα ενταχθεί στο σύστημα έγκρισης τύπου οχημάτων και θα συμπληρώσει τοιουτοτρόπως την ισχύουσα στην Κοινότητα νομοθεσία,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Ευρωπαϊκή Επιτροπή ψηφίζει υπέρ του σχεδίου κανονισμού της ΟΕΕ/ΗΕ περί ομοιόμορφων προδιαγραφών σχετικά με την έγκριση τύπου βυτιοφόρων οχημάτων των κατηγοριών Ν και Ο όσον αφορά την ευστάθεια έναντι ανατροπής, που περιλαμβάνεται στο έγγραφο TRANS/WP.29/1998/36, κατά την ψηφοφορία της συνεδρίασης της διοικούσας επιτροπής που θα πραγματοποιηθεί στις 11 Νοεμβρίου 1998 με την ευκαιρία της 116ης συνεδρίασης της «Ομάδας εργασίας επί της κατασκευής οχημάτων» της Οικονομικής Επιτροπής των Ηνωμένων Εθνών για την Ευρώπη, ή, κατά περίπτωση, όταν κατατεθεί προς ψήφιση σε επόμενη συνεδρίαση.

(1) ΕΕ L 346 της 17.12.1997, σ. 78.
Πρόταση απόφαση του Ευρωπαϊκού Κοινοβουλίου και του Συμβουλίου περί της τροποποίησης της απόφασης αριθ. 2085/97/ΕΚ για τη θέσπιση προγράμματος υποστήριξης, περιλαμβανομένης και της μετάφρασης, στον τομέα του βιβλίου και της ανάγνωσης (πρόγραμμα Ariane) (98/C 319/05) (Κείμενο που παρουσιάζει ενδιαφέρον για τον ΕΟΧ) COM(1998) 539 τελικό - 98/0282(COD)

(Υποβληθείσα από την Επιτροπή στις 24 Σεπτεμβρίου 1998)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 128,

την πρόταση της Επιτροπής,

τη γνώμη της Επιτροπής των Περιφερειών,

Αποφασίζοντας με τη διαδικασία του άρθρου 189 Β της συνθήκης,

Εκτιμώντας:

(1) ότι με την απόφαση αριθ. 2085/97/ΕΚ του Ευρωπαϊκού Κοινοβουλίου και του Συμβουλίου θεσπίστηκε πρόγραμμα υποστήριξης, περιλαμβανομένης και της μετάφρασης, στον τομέα του βιβλίου και της ανάγνωσης (πρόγραμμα Ariane) για την περίοδο από 1ης Ιανουαρίου 1997 έως 31 Δεκεμβρίου 1998 7

(2) ότι στο άρθρο 8 τρίτο εδάφιο της εν λόγω απόφασης προβλέπεται ότι θα ληφθεί κάθε ενδεδειγμένο μέτρο για να αποφευχθεί η διακοπή του θεσπισθέντος προγράμματος 7

(3) ότι η Επιτροπή υπέβαλε, στις 28 Μαΐου 1998, στο Ευρωπαϊκό Κοινοβούλιο και το Συμβούλιο πρόταση απόφασης περί θεσπίσεως ενιαίου μέσου χρηματοδότησης και προγραμματισμού για την πολιτιστική συνεργασία για την περίοδο από 1ης Ιανουαρίου 2000 έως 31 Δεκεμβρίου 2004 7

(4) ότι, εν αναμονή της θέσπισης της εν λόγω πρότασης, είναι αναγκαίο να εξασφαλιστεί η συνέχιση της πολιτιστικής δράσης της Ευρωπαϊκής Κοινότητας στους τομείς που καλύπτονται από το πρόγραμμα Ariane,

ΑΠΟΦΑΣΙΖΟΥΝ:

Άρθρο 1

Η απόφαση αριθ. 2085/97/ΕΚ τροποποιείται ως εξής:

1. Στο άρθρο 1, η ημερομηνία «31 Δεκεμβρίου 1998» αντικαθίσταται από την ημερομηνία «31 Δεκεμβρίου 1999».

2. Στο άρθρο 2, το ποσό «7 εκατομμύρια Ecu» αντικαθίσταται από το ποσό «10 εκατομμύρια ευρώ».

Άρθρο 2

Η παρούσα απόφαση αρχίζει να ισχύει την 1η Ιανουαρίου 1999.
II
(Proparaskeyastik~w pr‘jeiw)
EPITROPH
Tropopoihm~nh prötash odhgòaw toy Symboylòoy poy afor‘ ta ~ggrafa kykloforòaw mhxanokònhtvn
oxhm‘tvn kai tvn yp’ ayt×n rymoylkoym~nvnØ (˛)
(98/C 301/06)
(Keòmeno poy paroysi‘zei endiaf~ron gia ton EOX)
COM(1998) 508 telikö - 97/0150( SYN )
(Ypoblþqhke apö thn Epitropþ sÿmfvna me to ‘rqro 189ØA par‘grafow 2 thw synqþkhw EK stiw
6 Aygoÿstoy 1998)
(˛)ÙEE C Ø202 thw 2.7.1997, s. 13.
ARXIKO KEIMENO TROPOPOIHMENO KEIMENO
¾Arqro 8 par‘grafow 3
3.ÚÙTa kr‘th m~lh diabib‘zoyn sthn Epitropþ ta keòmena
tvn diat‘jevn eqnikþw nomoqesòaw poy ekdòdoyn sto
plaòsio thw paroÿsaw odhgòaw kai ta ypodeògmata thw
‘deiaw kykloforòaw poy egkrònoyn sÿmfvna me tiw diat‘Üjeiw tvn pararthm‘tvn I Økai II.3.ÚÙTa kr‘th m~lh diabib‘zoyn sthn Epitropþ ta keòmena
tvn diat‘jevn eqnikþw nomoqesòaw poy ekdòdoyn sto
plaòsio thw paroÿsaw odhgòaw kai ta ypodeògmata thw
‘deiaw kykloforòaw poy egkrònoyn sÿmfvna me tiw diat‘Üjeiw tvn pararthm‘tvn I Økai II. H Epitropþ diabib‘zei sta
kr‘th m~lh öla ta ypodeògmata ‘deiaw kykloforòaw poyxrhsimopoioÿntai apö tiw eqnik~w yphresòew.
Par‘rthma I Øm~row I Øshmeòo V, R2A (n~o)
R2A - ariqmöw anagn×rishw kinhtþraC Ø301/8 30.9.98 Epòshmh Efhmeròda tvn Eyrvpaık×n Koinotþtvn EL
Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΚ) αριθ. 950/97 για τη βελτίωση της αποτελεσματικότητας των γεωργικών διαρθρώσεων (98/C 281/08) COM(1998) 462 τελικό - 98/0264(CNS)

(Υποβλήθηκε από την Επιτροπή στις 29 Ιουλίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας ότι έχουν θεσπισθεί ειδικές διατάξεις για την εφαρμογή των αντισταθμιστικών αποζημιώσεων που προβλέπονται από τον κανονισμό (ΕΚ) αριθ. 950/97 (1) στις μειονεκτικές ζώνες στην Πορτογαλία 7 ότι λαμβάνοντας υπόψη την κατάσταση των γεωργικών διαρθρώσεων στη χώρα αυτή, δικαιολογείται να παραταθούν με την κατάλληλη μορφή οι διατάξεις που αποσκοπούν στη βελτιώση της καταστάσεως αυτής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 39 του κανονισμού (ΕΚ) αριθ. 950/97 αντικαθίσταται από το ακόλουθο κείμενο:

«Άρθρο 39

Στην ηπειρωτική Πορτογαλία η αντισταθμιστική αποζημίωση κατά την έννοια του άρθρου 17, μπορεί να χορηγηθεί έως τις 31 Δεκεμβρίου 1999, στους κατόχους γεωργικών εκμεταλλεύσεων που εκμεταλλεύονται τουλάχιστον ένα εκτάριο χρήσιμης γεωργικής έκτασης.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ L 142 της 2.6.1997, σ. 1.
Τροποποιημένη πρόταση οδηγίας του Ευρωπαϊκού Κοινοβουλίου και του Συμβουλίου που αφορά την τροποποίηση της οδηγίας 95/69/ΕΟΚ του Συμβουλίου σχετικά με τη θέσπιση των όρων και κανόνων που εφαρμόζονται κατά την έγκριση και την εγγραφή ορισμένων εγκαταστάσεων και ενδιαμέσων του τομέα της διατροφής των ζώων (1) (98/C 270/07) COM(1998) 485 τελικό - 97/0213(COD)

(Υποβλήθηκε από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ)

Σε απάντηση της γνώμης που διατύπωσε το Ευρωπαϊκό Κοινοβούλιο κατά τη σύνοδο της ολομέλειας της 19ης Φεβρουαρίου 1998 επί προτάσεως οδηγίας του Ευρωπαϊκού Κοινοβουλίου και του Συμβουλίου που αφορά την τροποποίηση της οδηγίας 95/69/ΕΟΚ του Συμβουλίου σχετικά με τη θέσπιση των όρων και κανόνων που εφαρμόζονται κατά την έγκριση και την εγγραφή ορισμένων εγκαταστάσεων και ενδιαμέσων του τομέα της διατροφής των ζώων, σύμφωνα με τις διατάξεις του άρθρου 189 Α παράγραφος 2 της συνθήκης για την ίδρυση της Ευρωπαϊκής Κοινότητας, η Επιτροπή αποφάσισε να τροποποιήσει την προαναφερθείσα πρόταση ως εξής:

Το άρθρο 1 τροποποιείται ως εξής:

1. Το σημείο 2 διαγράφεται.

2. Το σημείο 5 διαγράφεται.

3. Στο σημείο 11.2.2.1 με τον τίτλο «Εγκαταστάσεις και υλικά», το δεύτερο εδάφιο διαγράφεται.

(1) ΕΕ C 300 της 1.10.1997, σ. 10.
Πρόταση κανονισμού (ΕΚ) του Συμβουλίου για παρέκκλιση, όσον αφορά την υποχρέωση της προσωρινής παύσης της καλλιέργειας γαιών για την περίοδο 1999/2000, από τον κανονισμό (ΕΟΚ) αριθ. 1765/92 για τη θέσπιση καθεστώτος στήριξης των παραγωγών ορισμένων αροτραίων καλλιεργειών (98/C 218/11) COM(1998) 366 τελικό - 98/0213(CNS)

(Υποβληθείσα από την Επιτροπή στις 12 Ιουνίου 1998)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως τα άρθρα 42 και 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι το καθεστώς στήριξης των παραγωγών ορισμένων αροτραίων καλλιεργειών που θεσπίσθηκε από τον κανονισμό (ΕΟΚ) αριθ. 1765/92 (1) προβλέπει ότι, για να επωφεληθούν των αντισταθμιστικών πληρωμών για το γενικό καθεστώς, οι παραγωγοί υποχρεούνται να παύσουν προσωρινά να καλλιεργούν ένα προκαθορισμένο ποσοστό των καλλιεργουμένων γαιών τους 7 ότι το ποσοστό αυτό θα πρέπει να αναθεωρείται συναρτήσει της εξελίξεως της παραγωγής και της αγοράς 7

ότι μετά από την εισαγωγή του καθεστώτος αυτού, η αγορά των σιτηρών ξαναβρήκε καλύτερη ισορροπία χάρις ιδίως στην αύξηση της εσωτερικής καταναλώσεως 7 ότι η κατάσταση αυτή, συνδυαζομένη με τα πολύ χαμηλά αποθέματα και τις στηριζόμενες τιμές στις αγορές, οδήγησε στον καθορισμό του ποσοστού της υποχρέωσης της προσωρινής παύσης καλλιέργειας των γαιών για τις προηγούμενες περιόδους σε αισθητά χαμηλότερο επίπεδο από το προκαθορισθέν επίπεδο 7

ότι η πρόσφατη εξέλιξη της αγοράς των σιτηρών τόσο στην κοινοτική αογρά όσο και στη διεθνή αγορά οδήγησε σε αναστροφή της τάσεως όσον αφορά ιδίως το επίπεδο των δημοσίων αποθεμάτων και το επίπεδο των τιμών στη διεθνή αγορά 7

ότι η κατάσταση αυτή θα πρέπει να ληφθεί υπόψη για τον καθορισμό του ποσοστού της υποχρέωσης της προσωρινής παύσης της καλλιέργειας γαιών για την περίοδο 1999/2000 7 ότι πρέπει συνεπώς να καθορισθεί το ποσοστό αυτό σε επίπεδο ικανοποιητικό προκειμένου να αποφευχθεί η ανασύσταση των δημοσίων αποθεμάτων σε πολύ υψηλό επίπεδο την παραμονή της πρώτης περιόδου εφαρμογής του Προγράμματος Δράσης 2000,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο 1999/2000 και κατά παρέκκλιση από το άρθρο 7 του κανονισμού (ΕΟΚ) αριθ. 1765/92, η υποχρέωση της προσωρινής παύσης της καλλιέργειας γαιών που αναφέρεται στην παράγραφο 1 του εν λόγω άρθρου καθορίζεται σε 10 %.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ L 181 της 1.7.1992, σ. 12. Κανονισμός που τροποποιήθηκε τελευταία από τον κανονισμό (ΕΚ) αριθ. 2309/97 (ΕΕ L 321 της 22.11.1997, σ. 3).
Πρόταση κανονισμού (ΕΚΑΧ, ΕΚ, Ευρατόμ) του Συμβουλίου που τροποποιεί τον κανονισμό (ΕΚΑΧ, ΕΟΚ, Ευρατόμ) αριθ. 300/76 περί καθορισμού των αποζημιώσεων για συνεχή ή εκ περιτροπής υπηρεσία (98/C 192/09) COM(1998) 324 τελικό - 98/0190(CNS)

(Υποβάλλεται από την Επιτροπή σύμφωνα με τη διαδικασία που προβλέπεται στο άρθρο 56 α του κανονισμού υπηρεσιακής κατάστασης στις 20 Μαΐου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 109 Λ, παράγραφος 4 τρίτη φράση και το άρθρο 235,

τον κανονισμό (ΕΚ) αριθ. 1103/97 του Συμβουλίου, της 17ης Ιουνίου 1997, σχετικά με ορισμένες διατάξεις που αφορούν την εισαγωγή του ευρώ (1),

τον κανονισμό (ΕΚ) αριθ. . . ./98 (2), σχετικά με την εισαγωγή του ευρώ,

την πρόταση της Επιτροπής που διατυπώθηκε μετά από γνώμη της επιτροπής του κανονισμού υπηρεσιακής κατάστασης,

Εκτιμώντας:

ότι, λαμβανομένου υπόψη του κανονισμού (ΕΚ) αριθ. . . ./98 του Συμβουλίου που τροποποιεί τον κανονισμό (ΕΟΚ, Ευρατόμ, ΕΚΑΧ) αριθ. 259/68 (3), περί καθορισμού του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων, του καθεστώτος που εφαρμόζεται στο λοιπό προσωπικό των Κοινοτήτων καθώς και των λοιπών κανονισμών που εφαρμόζονται στους εν λόγω υπαλλήλους και το λοιπό προσωπικό, όσον αφορά τον καθορισμό των αποδοχών, των συντάξεων και άλλων χρηματικών δικαιωμάτων σε ευρώ, είναι σημαντικό να τροποποιηθεί αντίστοιχα ο κανονισμός (ΕΚΑΧ, ΕΟΚ, Ευρατόμ) αριθ. 300/76 του Συμβουλίου (4) περί των αποζημιώσεων που χορηγούνται για συνεχή ή εκ περιτροπής υπηρεσία 7

ότι εναπόκειται στο Συμβούλιο να αποφασίσει βάσει προτάσεως της Επιτροπής, που διατυπώνεται κατόπιν γνώμης της επιτροπής κανονισμού, περί των κατηγοριών των δικαιούχων, των προϋποθέσεων χορηγήσεων και του ύψους των αποζημιώσεων που δύνανται να χορηγηθούν στους υπαλλήλους που καλούνται να εργασθούν σε συνεχή ή εκ περιτροπής υπηρεσία,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στον κανονισμό (ΕΚΑΧ, ΕΟΚ, Ευρατόμ) αριθ. 300/76, οι όροι «βελγικά φράγκα» αντικαθίστανται από τον όρο «ευρώ» και τα ποσά σε βελγικά φράγκα από τα ισοδύναμά τους σε μονάδες ευρώ βάσει της τιμής μετατροπής.

Εφαρμόζονται οι κανόνες που αφορούν την στρογγυλοποίηση των χρηματικών ποσών οι οποίοι θεσπίστηκαν με τον κανονισμό (ΕΚ) αριθ. 1103/97.

Άρθρο 2

Την 1η Ιανουαρίου 1999, η Επιτροπή θα προβεί, δυνάμει του παρόντος κανονισμού, στην μετατροπή σε ευρώ των ποσών σε βελγικά φράγκα που αναγράφονται στον κανονισμό (ΕΚΑΧ, ΕΟΚ, Ευρατόμ) αριθ. 300/76, ενώ οι αξίες που θα καθορισθούν με τον τρόπο αυτό θα δημοσιευθούν στην Επίσημη Εφημερίδα των Ευρωπαϊκών Κοινοτήτων τον Ιανουάριο του 1999.

Άρθρο 3

Ο παρών κανονισμός αρχίζει να ισχύει την . . .

Ο κανονισμός αυτός εφαρμόζεται από την 1η Ιανουαρίου 1999.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ L 162 της 19.6.1997, σ. 1.

(2) Ψήφισμα του Συμβουλίου της 7ης Ιουλίου 1997 (ΕΕ C 236 της 2.8.1997, σ. 1).

(3) ΕΕ L 56 της 4.3.1968, σ. 1.

(4) ΕΕ L 38 της 13.2.1976, σ. 1.